Escrocherie după o metodă nouă, la Focșani. Trei bărbați au fost filmați în timp ce păcăleau angajata unei covrigării să le dea restul pentru o plată pe care nu o făcuseră.

Primul dintre escroci cere produse, primește restul și apoi lasă impresia că pleacă. De fapt, se întoarce cu spatele și rupe cu dinții colțul bancnotei primite ca rest.

Al doilea escroc, aflat în spatele lui, începe să comande și el produse, ținând banii în mână.

Primul bărbat se întoarce și solicită insistent să i se schimbe bancnota ruptă.

Al doilea bărbat îi pasează banii celui de al treilea escroc, apoi pretinde vânzătoarei să-i dea restul.

Al treilea escroc intervine în favoarea celui de al doilea, spunând că a văzut momentul în care a dat banii vânzătoarei.

Editare web: Luana Păvălucă